Andžejs Duda

Andžejs Sebastians Duda (; dzimis ) ir Polijas politiķis, sestais Polijas prezidents. 

 Dzīvesgājums 
Dzimis 1972. gadā Krakovā Janinas Milevskas un Jana Tadeuša Dudas ģimenē. Abi vecāki bija profesori AGH Zinātnes un Tehnoloģiju Universitātē. Viņa vectēvs karoja Poļu—padomju karā un vēlāk arī Armia Krajowa rindās Otrajā pasaules karā.
Mācījās Jana III Sobeska vārdā nosauktajā vidusskolā Krakovā.

Vēlāk A. Duda studēja jurisprudenci Jagaiļa Universitātē. 2001. gada oktobrī viņu apstiprināja par asistentu (ar maģistra grādu) Jagaiļa Universitātes Administratīvās likumdošanas departamentā, bet 2005. gada janvārī viņš tur ieguva doktora grādu. Politiskās karjeras laikā kopš 2006. gada septembra viņš bija bezalgas atvaļinājumā, neskaitot 13 mēnešu periodu no 2010. gada septembra, kad viņš atgriezās universitātē.

No 2011. līdz 2014. gadam viņš bija Polijas Seima, pēc tam  Eiropas Parlamenta deputāts (2014–2015).
2015. gadā viņu ievēlēja par Polijas Republikas prezidentu.

 Atsauces 

 Ārējās saites 

Kategorija:1972. gadā dzimušie
Kategorija:Polijas politiķi
Kategorija:Polijas prezidenti
Kategorija:Mazpolijas vojevodistē dzimušie
Kategorija:Ar Kņaza Jaroslava Gudrā ordeni apbalvotie
Kategorija:Ar Baltā Ērgļa ordeni apbalvotie (Polija)